text: Øl, musik og festligheder i Jelling nærmer sig
  01 december 2015 kl. 08.28
  Billetsalget til årets festival i Jelling starter i dag, og der er penge at spare.  
  Hvis du skal rocke og drikke øl til årets Jelling Musikfestival, så starter billetsalget traditionen tro idag - og med gode nyheder til pengepungen. For det er muligt at spare op til 600 kr. på billetten det første døgn af salget.
  - Vi ved, at det er en fast tradition, at mange lokale køber billetten som julegave til eksempelvis deres børn. Og mange vender derfor tilbage til Jelling og samler hele familien i forbindelse med festivalen. De får en rigtig god mulighed for at købe partout-billetter ekstra billigt", siger festivalleder Lars Charlie Mortensen.
  Siden 1989 har Jelling lagt plæne til festlighederne, og det er den 28 festival i rækken, som publikum fra idag kan sikre sig adgang til. Der optræder omkring 80 forskellige bands i løbet af festivallen, og årets hovednavn bliver offentliggjort i starten af december.
  
  